На фронце Герасім Гальчэня даведаўся аб лютаўскай рэвалюцыі ў Расіі. У гэты час ён упершыню пазнаёміўся з праграмай бальшавіцкай партыі. У жніўні 1917 г. дэмабілізаваны салдат вярнуўся ў родную вёску. Ён расказваў аднавяскоўцам аб падзеях на фронце, аб палітычнай сітуацыі ў краіне. I калі ў кастрычніку 1917 г. ішлі выбары ва Устаноўчы сход, землякі Гальчэні пад яго ўплывам галасавалі за спіс № 9 — дэпутатаў ад бальшавіцкай партыі.